b'\n_START_ARTICLE_\n19. kolovoza u Domovinskom ratu\n_START_PARAGRAPH_\nDomovinski rat po nadnevcima: 19. kolovoza u Domovinskom ratu._NEWLINE_1990._NEWLINE__NEWLINE_- Predsjedni\xc5\xa1tvo Republike Hrvatske zatra\xc5\xbeilo od Predsjedni\xc5\xa1tva SFRJ i Saveznog izvr\xc5\xa1nog vije\xc4\x87a da osiguraju po\xc5\xa1tovanje ustavnog poretka u \xc4\x8ditavoj zemlji._NEWLINE_- Srbi se na referendumu izja\xc5\xa1njavaju o autonomiji u Hrvatskoj._NEWLINE__NEWLINE_- U pismu Predsjedni\xc5\xa1tvu SFRJ Slobodan Milo\xc5\xa1evi\xc4\x87 licemjerno ka\xc5\xbee da se represivnim mjerama poku\xc5\xa1ava Srbima u Hrvatskoj ukinuti osnovno ljudsko pravo - slobodno izra\xc5\xbeavanje mi\xc5\xa1ljenja._NEWLINE_1991._NEWLINE_- Dvije jake eksplozije potresle Zagreb; jedna u zgradi \xc5\xbdidovske op\xc4\x87ine, a druga na \xc5\xbeidovskom dijelu zagreba\xc4\x8dkog groblja Mirogoj._NEWLINE_- Otkriven eksploziv u daruvarskoj gradskoj vije\xc4\x87nici._NEWLINE__NEWLINE_- Avioni JRV bombardirali Osijek, te pritom ubili dvije \xc5\xbeene i ranili nekoliko civila._NEWLINE__NEWLINE_- Pogo\xc4\x91ena osje\xc4\x8dka katedrala, a o\xc5\xa1te\xc4\x87ena i velika industrijska postrojenja._NEWLINE_- Su\xc4\x91enje \xc4\x8detvorici civila iz Splita koji su sudjelovali u demonstracijama protiv JNA Splitu. Obavje\xc5\xa1tajna vojna slu\xc5\xbeba KOS poslije demonstracija otela te civile._NEWLINE_1992._NEWLINE__NEWLINE_- Zbog sve u\xc4\x8destalijih napada na Slavonski Brod odlu\xc4\x8deno da se oko 6.000 djece evakuira u sigurnije predjele Hrvatske._NEWLINE__NEWLINE_- U Apelu svjetskoj javnosti gradona\xc4\x8delnik Gora\xc5\xbeda pozvao UN na vojnu intervenciju._NEWLINE__NEWLINE_- Amnesty International potvrdio zlodjela u BiH._NEWLINE__NEWLINE_- \xc5\xbdestoka ofenziva srpskog agresora na Jajce, koje se sustavno razara._NEWLINE_- Diverzanti Oru\xc5\xbeanih snaga BiH napali banjalu\xc4\x8dki aerodrom i tom prilikom uni\xc5\xa1tili vi\xc5\xa1e zrakoplova._NEWLINE__NEWLINE_- Izvje\xc5\xa1\xc4\x87e Komiteta za vanjske poslove ameri\xc4\x8dkog Senata te\xc5\xa1ko optu\xc5\xbeuje srpske snage za zlodjela u BiH, te napominje da su njihovi mra\xc4\x8dni ciljevi gotovo ostvareni._NEWLINE_1993._NEWLINE__NEWLINE_- U \xc5\xbdenevi nastavljeni pregovori o BiH uz sudjelovanje dr. Franje Tu\xc4\x91mana i Slobodana Milo\xc5\xa1evi\xc4\x87a._NEWLINE__NEWLINE_- Hrvatski narod u BiH nikad nije poduzimao ofenzivne akcije, ve\xc4\x87 se samo branio, rekao u \xc5\xbdenevi vo\xc4\x91a bosanskih Hrvata Mate Boban._NEWLINE__NEWLINE_- Psihijatar i pjesnik Radovan Karad\xc5\xbei\xc4\x87, u svijetu poznatiji kao "\xc4\x8dovjek koji je ubio Sarajevo" i ratni zlo\xc4\x8dinac, dobio za zbirku pjesama u Beogradu knji\xc5\xbeevnu nagradu._NEWLINE__NEWLINE_- Britanski lije\xc4\x8dnici povratnici iz Bosne o\xc5\xa1tro kritizirali program evakuacije bosanskih ranjenika u Veliku Britaniju nazvan "operacija Irma" kao "krajnje cini\xc4\x8dan aspekt politi\xc4\x8dkog teatra"._NEWLINE__NEWLINE_- Kanadski ministar vanjskih poslova Perrin Beatty tra\xc5\xbei temeljitu reorganizaciju UN, jer su njezine mirovne operacije u Somaliji i BiH do\xc5\xbeivjele "spektakularni neuspjeh"._NEWLINE__NEWLINE_- Glavni tajnik UN Ghali izvijestio Vije\xc4\x87e sigurnosti da su UN sada operativno sposobne za uporabu zrakoplovne sile u pru\xc5\xbeanju potpore UNPROFOR-u u BiH, priop\xc4\x87io ju\xc4\x8der u New Yorku glasnogovornik UN._NEWLINE_1994._NEWLINE__NEWLINE_- Izaslanstvo Sabora, koje vodi predsjednik dr. Nedjeljko Mihanovi\xc4\x87, otputovao u SAD na proslavu 100. obljetnice Hrvatske bratske zajednice._NEWLINE__NEWLINE_- Obznanjen program posjeta Svetog Oca Zagrebu, 11. rujna Papa \xc4\x87e se sastati s hrvatskim predsjednikom Tu\xc4\x91manom._NEWLINE__NEWLINE_- U Sarajevu ponovno zatvoren humanitarni zra\xc4\x8dni most, dok se ne utvrdi koja je strana ispalila minobaca\xc4\x8dku granatu na aerodrom._NEWLINE__NEWLINE_- Vo\xc4\x91a bosanskih Srba Karad\xc5\xbei\xc4\x87 "upozorio" s Pala papu Ivana Pavla II da mu "ne mo\xc5\xbee jam\xc4\x8diti sigurnost" u Sarajevu, jer "postoji mogu\xc4\x87nost da Armija BiH poku\xc5\xa1a oboriti njegov zrakoplov, te da poslije krivnju prebaci na srpske snage", a ni Srbi nisu pristali na Papin dolazak u Sarajevo._NEWLINE__NEWLINE_- U sjedi\xc5\xa1tu svjetske organizacije u New Yorku objavljeno da \xc4\x87e predsjednik Republike Hrvatske dr. Franjo Tu\xc4\x91man govoriti pred Generalnom skup\xc5\xa1tinom UN 28. rujna._NEWLINE_1995._NEWLINE__NEWLINE_- Mirovni prijedlog SAD polazi od toga da su isto\xc4\x8dna Slavonija i Baranja sastavni dio Hrvatske i da nema nikakvog govora o tome da se nekakvim referendumom dopusti bilo kome da se izja\xc5\xa1njava kome to podru\xc4\x8dje pripada. Jedino smo izrazili spremnost da se to podru\xc4\x8dje uklju\xc4\x8di u ustavno-pravni sustav Hrvatske na miran na\xc4\x8din, izjavio predsjednik Tu\xc4\x91man na novinskoj konferenciji u Zagrebu._NEWLINE_1996._NEWLINE__NEWLINE_- Predsjednik Tu\xc4\x91man na Brijunima razgovarao s predstavnicima hrvatskog naroda iz BiH, na \xc4\x8delu kojih je bio predsjednik Federacije Kre\xc5\xa1imir Zubak. Razgovarano je o prijenosu vlasti na Federaciju.'